# A kiegyezéshez vezető út és a dualizmus kora Magyarországon

# A reformátusok szerepe a polgári állam kiépítésében a dualizmus idején

|  |  |
| --- | --- |
| Összeállította: | Hubai Katalin |
| Évfolyam: | 11. |

**Törikalauz leírás:** A dualizmus korának egyik leglényegesebb folyamata a polgári állam kialakulása volt. Ezt a témát már az egyetemes történelem adott korszakában is érintettünk *A modern polgári államok jellegzetességei és a főbb politikai áramlatok a 19. század végén* című leckében. Úgy gondolom, a század legfontosabb folyamata megérdemli, hogy több órát szánjunk az eredményes megtanítására. Fontos párhuzamot vonni az egyetemes és a magyar történelem eseményei között úgy, hogy a tanulók érzékeljék, hogy a dualizmus korában felgyorsult a Nyugathoz való felzárkózásunk üteme. Mindemellett azt is láttatnunk kell, hogy a modernizálás részeként tárgyalt egyházpolitikai reformok ellenére a keresztyén egyházak befolyása bár csökkent, jelentőségük továbbra is megmaradt, sőt a Magyar Református Egyházé több szempontból is megnőtt. A tankönyv szerint, míg „A katolikus egyház korabeli konzervatív felfogása nehezen barátkozott meg a reformmal.”, addig a protestáns egyházak vezetői azonosultak a modernizálás gondolatával, úgy, hogy mellette rámutattak a protestánsok veszteségeire is. A korszakban igen jelentős volt a református miniszterelnökök és miniszterek (Lónyai Menyhért, Bánffy Dezső, Tisza Kálmán, Tisza István, Darányi Ignác, Szilágyi Dezső) és más politikusok száma és befolyása. Eötvös József nem sokkal a kiegyezés után megállapította, hogy a protestánsoknak, noha alig vannak feleannyian, mint a katolikusok, minden vonatkozásban több befolyásuk van. Ugyanígy nagyszámú tudós, irodalmár, művész volt a református egyház hithű tagja, és ahogy Tőkéczki László is humorosan megjegyezte: „a Magyar Tudományos Akadémia kálvinista kollégium, ahova a lutheránusokat kegyelemből, a katolikusokat irgalomból veszik föl”.

**Fejlesztési célok:**

A szakgimnáziumok 11. évfolyamán is tapasztalható, hogy nagyon nehéz a „szokásos” módon megtanítani *A kiegyezéshez vezető út és a dualizmus kora Magyarországon* című fejezet száraz politikai, gazdasági adatait, folyamatait. Ezért igazodva a kerettanterv elvárásaihoz és a megadott tankönyv konkrét fejezetéhez, készítettem egy tematikus tervet, amely részben átcsoportosítja a tananyagot úgy, hogy figyelembe veszi a lentebb megjelölt kerettanterv következő ajánlását is: „A kerettanterv szerint törekedni kell a történelem élményszerű tanítására, közös feldolgozására, ami örömet és feladatokat jelent a diákok számára.” A szükséges és megengedett tananyagszelekció mellett a siker elérése érdekében mindenképpen az új, kooperatív módszereken alapuló tanórákat kell előnyben részesítenünk. Célunk a modernizálási folyamat megismertetése mellett az, hogy a tanulók tudjanak párhuzamot vonni az egyetemes és a magyar történelem eseményei között úgy, hogy közben érzékeljék, hogy ebben a korszakban felgyorsult a Nyugathoz való felzárkózás üteme, ugyanakkor lássák, hogy „az új polgári világ kiépülése Magyarországon számos vonatkozásban értékteremtéssel és értékvesztéssel járt, így az európai élmezőnyhöz való felzárkózási kísérlete az eredmények mellett számos – akár máig ható – társadalmi, gazdasági és szellemi, ideológiai ellentmondást is magában hordozott.”(Kerettanterv)

A csoportmunka mindig hozzájárul a tanulók együttműködési képességének fejlesztéséhez, és az órák lehetőséget adnak az önálló kutatómunkára, illetve arra is, hogy a történelem iránt kevésbé érdeklődő tanulók is érdemleges munkát végezzenek. Az önálló kutatómunka mellett a szóbeli kifejezőkészséget is fejlesztik a felvállalt kiselőadások is. A források, illetve a kapott szövegek feldolgozása nagyban hozzájárulhat az elemzőkészség mellett a kritikai gondolkodás fejlődéséhez is.

**Kerettantervi tematikai egység:**

*A témához kapcsolódó kerettanterv(ek) linkje(i)*: Kerettanterv.ofi.hu/20160825\_szakgimnazium.doc

**Kulcsszavak:** dualizmus, kiegyezés, egyházpolitika, polgári állam, állami anyakönyvezés, polgári házasság, oktatáspolitika, tankötelezettség, népoktatás, református egyház, protestánsok

**Tantárgyi kapcsolatok:**

|  |  |
| --- | --- |
| Előzetes ismeretek | A 11. osztályos történelem-tananyag előző fejezetei – különös tekintettel a polgári állam kialakulására Nyugat-Európában, illetve a reformkor és az 1848/49-es forradalom és szabadságharc története. |
| Földrajz | Az Osztrák–Magyar Monarchia földrajzi területe, tartományai, és a Magyar Királyság népei által lakott területek ismerete. |
| Irodalom | Mikszáth Kálmán és Móricz Zsigmond művei a korról. |
| Egyháztörténet | Az MRE működése a 19. században, különös tekintettel az egyházpolitikai reformokra. |

**Megfontolások az óra tervezésével kapcsolatosan, pedagógiai háttérinformációk**

* A tematikus terv elkészítése azért vált szükségességé, mert az adott tankönyvi fejezet tananyagelosztását nem tartottam mindenben megfelelőnek a szakgimnazisták számára. Kiemelten kezeltem a polgári állam kialakulását és jellemzőit, illetve a korabeli életmód bemutatását – mert úgy gondolom, hogy ezeken keresztül közelebb tudom vinni a diákokat a korhoz. A keresztyén-református tartalommal való kibővítés is igényelte az átcsoportosítást.
* Az általam készített bemutatókat igyekeztem rövidre és lényegre törőre készíteni, de természetesen diákokra is rá lehet bízni ezt a feladatot (pl. informatika szakos tanulók szívesen vállalnak ilyesmit, rendészeti szakosok már kevésbé).
* Fontosnak tartom továbbá, hogy a PPT bemutatása után legyen rögtön feladatlap is, amely segít rögzíteni a tényanyagot.

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Tanulmányok a magyarországi református egyház történetéből 1867–1978, A Magyarországi Református Egyház zsinati irodájának sajtóosztálya, Budapest, 1983
* Borhegyi Péter: Történelem 11. OFI, Budapest, 2017
* Herber Attila – Kampós András: Történelem 11. munkafüzet, OFI, Budapest, 2015
* Állam és egyház a polgári átalakulás korában Magyarországon 1848–1918, szerk: Sarnyai Csaba Máté, Budapest, 2001.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| [*https://www.google.hu/search?q=OMM+T%C3%89RK%C3%89PE&source=lnms&tbm=isch&sa=X&ved=0ahUKEwjxg8Tp4q3cAhXJCSwKHbGLDHoQ\_AUICigB&biw=1440&bih=794#imgrc=Y8NVgPdvyLYImM*](https://www.google.hu/search?q=OMM+T%C3%89RK%C3%89PE&source=lnms&tbm=isch&sa=X&ved=0ahUKEwjxg8Tp4q3cAhXJCSwKHbGLDHoQ_AUICigB&biw=1440&bih=794#imgrc=Y8NVgPdvyLYImM)*:* | Az OMM-ról egy egyszerű térkép, amelyen lehet gyakorolni az osztrák tartományokat is. |
| [*https://www.google.hu/search?q=osztr%C3%A1k+magyar+monarchia+nemzetis%C3%A9gei&source=lnms&tbm=isch&sa=X&ved=0ahUKEwj8y9G8463cAhXFiiwKHfUkCS0Q\_AUICigB&biw=1440&bih=794#imgrc=H0yyOV29xww2xM*](https://www.google.hu/search?q=osztr%C3%A1k+magyar+monarchia+nemzetis%C3%A9gei&source=lnms&tbm=isch&sa=X&ved=0ahUKEwj8y9G8463cAhXFiiwKHfUkCS0Q_AUICigB&biw=1440&bih=794#imgrc=H0yyOV29xww2xM)*:* | Jól lehet gyakorolni a diákokkal az OMM nemzetiségi viszonyait. |
| [*https://www.google.hu/search?q=osztrák+magyar+monarchia+társadalma&source=lnms&tbm=isch&sa=X&ved=0ahUKEwjSn4zB5K3cAhXSOSwKHTbQAjQQ\_AUICigB&biw=1440&bih=794#imgrc=JI1B8IZ*](https://www.google.hu/search?q=osztrák+magyar+monarchia+társadalma&source=lnms&tbm=isch&sa=X&ved=0ahUKEwjSn4zB5K3cAhXSOSwKHTbQAjQQ_AUICigB&biw=1440&bih=794#imgrc=JI1B8IZ) | A tankönyvekben látható társadalmi piramisoknál jobb kép, mert arányaiban mutatja a társadalmi rétegeket. |
| [*https://www.google.hu/search?biw=1440&bih=794&tbm=isch&sa=1&ei=2eRRW67tF8i0sQGZhrS4Bg&q=magyar+korm%C3%A1nyok+a+dualizmusban&oq=magyar+korm%C3%A1nyok+a+dualizmusban&gs\_l=img.3...16115.25033.0.25489.65.40.0.4.4.0.116.3069.37j1.38.0....0...1c.1.64.img..33.19.1295.0..0j0i67k1j0i30k1j0i5i30k1j0i24k1.0.ypTeMAFc5QA*](https://www.google.hu/search?biw=1440&bih=794&tbm=isch&sa=1&ei=2eRRW67tF8i0sQGZhrS4Bg&q=magyar+korm%C3%A1nyok+a+dualizmusban&oq=magyar+korm%C3%A1nyok+a+dualizmusban&gs_l=img.3...16115.25033.0.25489.65.40.0.4.4.0.116.3069.37j1.38.0....0...1c.1.64.img..33.19.1295.0..0j0i67k1j0i30k1j0i5i30k1j0i24k1.0.ypTeMAFc5QA) | Számtalan jó kép található az oldalon a dualizmus kori magyar politikusokról. |

|  |  |
| --- | --- |
| Videó és animáció  | Értékelő megjegyzések |
| [*https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/kiegyezeshez-vezeto-ut*](https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/kiegyezeshez-vezeto-ut) | Az 5 perces film a kiegyezéshez vezető utat mutatja be tényszerűen. |
| [*https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/dualista-allam-politikai*](https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/dualista-allam-politikai) | A kb. 5-6 perces film segítséget ad a dualizmus kori pártok tanításához. |
| [*https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/tarsadalom-dualista*](https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/tarsadalom-dualista) | Az 5 perces film nagy segítséget nyújthat a dualizmus kori társadalom bemutatásában. |
| [*https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/dualista-magyarorszag*](https://zanza.tv/tortenelem/ujkor-kiegyezeshez-vezeto-ut-es-dualizmus-kora-magyarorszagon/dualista-magyarorszag) | A kb. 5 perces film segítséget ad a dualizmus gazdaságának tanításához. |
| [*https://www.youtube.com/watch?v=zbg7hyGkqxw*](https://www.youtube.com/watch?v=zbg7hyGkqxw) | A *Magyarország története* c. sorozat 30. része látványosan mutatja be a kiegyezéshez vezető utat – a filmből lehet részleteket is nézni. |
| [*https://www.youtube.com/watch?v=6Vlr\_Mifi38*](https://www.youtube.com/watch?v=6Vlr_Mifi38) | Az előbb említett sorozat 31. része nagy segítséget nyújthat a dualizmus kori gazdaság, életmód bemutatásához. |

|  |  |
| --- | --- |
| Interaktív feladat | Értékelő megjegyzések |
| [*https://learningapps.org/watch?v=p1hrv6bm501*](https://learningapps.org/watch?v=p1hrv6bm501) | Igaz, hogy általános iskolásoknak szól a feladat, de hasznos lehet szakgimnazista tanulóknak is a polgári állam új feladatairól. |
| [*https://learningapps.org/watch?v=pvy2sw96n15*](https://learningapps.org/watch?v=pvy2sw96n15) | A dualizmus korának főbb dátumait lehet gyakorolni itt. |
| [*https://learningapps.org/watch?v=p2gshndw215*](https://learningapps.org/watch?v=p2gshndw215) | A dualizmus korának főbb személyeit lehet funkcióikhoz párosítani. |
| [*http://www.okosdoboz.hu/feladatsor?id=769*](http://www.okosdoboz.hu/feladatsor?id=769) | Szintén általános iskolásoknak szól, de a szakgimnazistákat is teljesen lekötheti a feladat – általános feladatsor a dualizmusról. |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| [*http://tortenelemcikkek.hu/node/118*](http://tortenelemcikkek.hu/node/118) | Általános összefoglalás a dualizmusról, diákoknak is akár. |
| [*http://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/a-dualizmus-kori-magyar-tarsadalom/a-dualizmus-kori-magyar-tarsadalom-osszegzes*](http://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/a-dualizmus-kori-magyar-tarsadalom/a-dualizmus-kori-magyar-tarsadalom-osszegzes) | Szövegelemzésre adhat lehetőséget a dualizmus kori társadalom tanításánál. |
| [*http://www.rubicon.hu/magyar/oldalak/a\_polgari\_allamszervezet\_kiepulese\_magyarorszagon*](http://www.rubicon.hu/magyar/oldalak/a_polgari_allamszervezet_kiepulese_magyarorszagon) | Tanároknak adhat eligazítást a polgári jogrendszer kialakulásáról Magyarországon. |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb ) | Értékelő megjegyzések |
| *Tori\_11\_evf\_21\_tmcs\_HK\_sanyag1.ppt* | Saját készítésű PPT a polgári államról eddig tanultak átismétléséhez. |
| *Tori\_11\_evf\_21\_tmcs\_HK\_sanyag2.docx* | Saját készítésű feladatsor, a polgári állam átismétlése után azonnal megoldandó! |
| *Tori\_11\_evf\_21\_tmcs\_HK\_sanyag3.ppt* | Saját készítésű PPT a dualista rendszer megszilárdulásának tanításához. |
| *Tori\_11\_evf\_21\_tmcs\_HK\_sanyag4.ppt* | Saját készítésű PPT a magyar polgári állam kialakulásához. |
| *Tori\_11\_evf\_21\_tmcs\_HK\_sanyag5.docx* | Saját készítésű feladatlap, amelyet oldjunk meg A magyar polgári állam PPT használata után! |
| *Tori\_11\_evf\_21\_tmcs\_HK\_sanyag6.docx* | Tematikus terv, amelynek alapján feldolgoztam a dualizmus korát. |